
. O MONUMENTAL TESTAMENTO 

CINEMATOGRÁFICO. — — 

DE CECIL B. DE MILLE, UN MESTRE 
DE MESTRES EN HOLLYWOOD - 


PRIMEIRA é unha película 
mítica desde o intre mesmo 
da súa estrea e 

representativa do cinema de 
grande espectáculo; a outra está 
enchoupada da substancia da 
música de jazz, unha das esencias 
máis fortes da cultura 
norteamericana. 
Ámbalas dúas amosan tamén 
actitudes diferentes dos seus 
autores cara a que se deu en 
chamar sétima arte. Mentres De 
Mille facía cinema para un 
público sinxelo e masivo, doado 
de se deixar levar pola maxia do 
espectáculo; o francés Tavernier, 
un reputado representante do 
mellor cinema “de qualité” 
europeo, programou o seu filme 
para un espectador culto e 
cómplice na súa fascinación por 
Norteamérica. Ámbolos filmes 
acadaron o xuízo favorable da 
crítica e un recoñecido prestixio 
internacional. 
A revisión d'Os dez mandamentos 
vai servir para traerllesá · 
memoria a varias xeracións 
tempos felices de cinema 
dominical, tempo de cando o 
espectáculo das luces e das 
sombras axudaba a afasta-las 
pantasmas da vida cotiá e 
alimentaba as ilusións de miles de 
espectadores. E esta ocasión 
fornecénola agora, outra volta, a 
Televisión de Galicia. Coa 
emisión de Arredor da medianoite, 
os cinéfilos e melómanos han ter 
unha cita obrigada coa pantalla 
pequena. 


POR UN CINEMA POPULAR 
E ESPECTACULAR 


Na historia do cinema 
norteamericano, Cecil B. de Mille 
foi un dos seus xigantes. 
Productor e director con plenos 
poderes, o seu nome era reclamo 
suficiente para avala-lo interese 
de calquera das súas películas. De 
Mille está asociado directamente 
ás maneiras que tiña Hollywood 
de entende-lo cinema. 
Espectáculo puro, no que a 
realidade histórica era só unha 
canle para utilizar ata onde era 
necesaria, para premiar unha 
posta en escena complexa, moi 

elaborada, de imaxes 
sobrecargadas dunha retórica 
visual e formal que son esenciais 
para entende-lo cinema dos 
grandes Estudios, o cinema dos 
grandes decorados e dos grandes 
movementos de masas. 

Poucos anos antes de morrer, De 
Mille aínda tivo forzas para 
poñer en marcha toda a súa 
megalómana maquinaria e filmar 
unha nova versión dunha das 
súas películas máis prestixiosas da 
etapa muda, Os dez mandamentos, 
que xa fixera en 1923. Desta volta 
utilizaría os principais adiantos 


técnicos no eido da fotografía e 
dos efectos especiais, e dispoñería 
dun presuposto de dez millóns de 
dólares. 

Efectivamente, Os dez 
mandamentos, que só gañaría un 
Oscar en 1956 despois de estar 
proposta a outros seis, de seguida 
se confirmou como un grande 
éxito de público en todo o mundo 
ata situarse como a segunda 
película de máis éxito de público 
de tódolos tempos, por baixo, 
claro, da mítica Foise co vento 
(Victor Fleming, 1936). Foi tamén 
O seu testamento máis 


afortunado. Nesta persoal, 
complexa e libre interpretación de 
diferentes secuencias do Vello 
Testamento, De Mille non só 
deixa entreve-lo seu talante 
relixioso conservador, senón 
tamén toda a esencia de como 
entendeu o cinema durante a súa 
longa carreira. 

Tanta era a preocupación de De 
Mille e tanto era o seu carisma 
ante o público que, nas primeiras 
copias desta longa versión, 
recollíase unha introducción de 
cinco minutos na que o propio 
director explicaba o senso moral 
pretendido coa película e 
recoñecía a axuda que tivera da 
Providencia para levala a bo 
porto. De Mille remataba a súa 
pauliña anunciando as tres horas 
e corenta minutos de duración da 
metraxe. Ese marcado carácter 
moralizante foi convenientemente 
recoñecido na VI Semana 
Internacional de Cinema 
Relixioso e de Valores Humanos 
de Valladolid, onde se lle 


concedeu unha mención especial 
“ó máximo esforzo feito polo 
cinema para a difusión da palabra 
de Deus”. 

O paso dos anos engadiulle 
interese extracinematográfico a 
Os dez mandamentos. Se 
cinematográficamente o filme se 
amosa moi envellecido no tocante 
á caligrafía visual, tódalas 
características do “glamour” do 
Hollywood clásico se conservan 
enteiras. O ton xeneralizado da 
súa estética “kistch” e as licencias 
históricas que os guionistas 
tomaban con tal de enriquece-lo 
atractivo popular das súas tramas 
enriquecianse co levantamento de 
xigantescos decorados, a audacia 
dos efectos especiais e un ton 
reseso e artificioso nos diálogos, 
que serían impensables no cinema 
actual. Con ela Hollywood non 
só se confirmaba como 
dominante no contexto 
internacional, senón que axudaba 
a retrasar momentáneamente a 
crise de público que ía chegar 


poucos anos despois por mor da 
implantación xeneralizada da 
televisión. 


O PROTAGONISMO DOS EFECTOS 
ESPECIAIS 


De Mille sempre tivo unha 
particular debilidade polos 
efectos especiais porque os 
consideraba fundamentais para 
complicar ó público en secuencias 
e escenas abraiantes e só posibles 
gracias á maxia do cinema. Aínda 
que o seu máis estreito 
colaborador ata a súa repentina 
morte en 1953 foi Gordon 
Jennings, De Mille tivo que 
recorrer a John P. Fulton, que 
fora xefe do departamento de 
efectos especiais da Universal e 
responsable dese labor en filmes 
como Frankestein (1931) ou O 
home invisible (1933), entre 
moitos outros. O traballo final 
neste eido é actualmente se cadra 
a parte máis importante e viva 
d'Os dez mandamentos, e sería 

convenientemente recoñecido co 
único Oscar acadado polo filme. 
Tres anos antes de principia-la 
rodaxe, o departamento artístico 
da Paramount, directamente 
supervisado polo realizador, 
preparou visualizacións en 
debuxos dos distintos planos e 
tomas que ía incluí-lo filme. 
Elaborouse un complexo “story 
board” que despois ía ser 

referencia puntual durante a 
rodaxe dos exteriores en Exipto e 
mais nos estudios da propia 
Paramount. A filmación de 
determinadas secuencias foi tan 
complexa que houbo que 
mesturar no laboratorio ata doce 
escenas separadas usando máis de 
30 rolos de positivos e 
transparencias. 

Entre todas elas, a máis lembrada 


foi a da separación das augas no 
Mar Roxo. Aínda que moitas 
tomas se fixeron na propia beira 
do auténtico mar, había que 
mesturalas despois con outras 
recollidas en Hollywood. Houbo 
que construír un xigantesco 
depósito con 850 metros cúbicos 
de cemento armado que serviría 
para deixar caer durante dez 
minutos 1.636.560 litros de auga 


‚ que semellarian unha forte 
tromba. 
Como a piscina da Paramount 
quedaba pequena, tiveron que se 
derruba-los muros que a 
separaban da veciña RKO. Un 
complexo xogo de espellos e 
transparencias servirían para 
acada-lo efecto contemplado na 
pantalla. Os máis de trinta anos 
que separan o traballo de Fulton 
do dos actuais e sofisticados 
departamentos de efectos 
especiais fanse evidentes, pero é 
indubidable que moito do 
atractivo que Os dez 
mandamentos tivo entre o público 
de todo o mundo debeuse á 
grandiosidade e ó realismo que 
lles souberon da-los técnicos de 
Fulton ás complexas recreacións 
esixidas polo guión. A caída do 
maná, о descenso do Anxo da 
Morte e o levantamento do gran 
obelisco son outras das pequenas 
marabillas visuais que amosa a 
película. 


REINTERPRETANDO E 
REINVENTANDO A REALIDADE 
HISTÓRICA 


Quedou xa dito que a De Mille a 
fidelidade á realidade histórica e 
ambiental non lle interesou máis 
aló de que estivese ó servicio da 
súa particular idea do 
espectáculo cinematográfico. 
Aínda que para a redacción do 
guión dispuxo dun equipo de 
guionistas formados por Aeneas 
Mackenzie, Jesse L. Lasky Jr., 
Jack Gariss e Frederic M. Frank, 
baixo a súa directa supervisión, 
tomouse como base, amais do 
Vello Testamento, diferentes 
publicacións, principalmente as 
norteamericanas O Príncipe de 
Exipto (Dorothy C. Wilson), O 
piar do lume (J.H. Ingraham) e 
Nas ás da aguia (A.E. Southon). 
Un amplo abano de especialistas 
en arte e historia pertencentes a 
varias institucións locais e 
internacionais achegaron o seu 
criterio para manter unha 
substancial fidelidade á realidade 
contemporánea dos feitos. 

Sen embargo a reinterpretación e 
a reinvención n’Os dez 
mandamentos é case continua, no 


mellor estilo de Hollywood que 
non dubidaba en transformar a 
Yul Brinner no sanguinario 
faraón Ramsés II, ou a John 
Carradine e Sir Cedric Hardwicke 
en significativos, aínda que 
opostos, cidadáns exipcios. No 
eido dos anacronismos e a título 
anecdótico , hai que salienta-los 
obxectos que aparecen na corte 
de Ramsés II, copiados dos que 
aparecen na tumba de 


Tuntankamon, un faraón moi 
anterior, descuberta no 1923. 
Para reinterpreta-las súas ficcións 
históricas, De Mille recorría 
tamén a referentes pictóricos de 
diferentes épocas e orixes, 
prestando excesivo coidado no 


detalle útil para recarga-lo plano 
e servir esas imaxes impactantes 
que tanto lle gustaba ofrecerlle 6 
espectador. Sen embargo, ese 
aparente rigor contrastaba co seu 
descoido para adecuar 
convenientemente Os rasgos 
faciais de moitos dos 
protagonistas, ou, por citar casos 
concretos, por avellalos na 
evolución do tempo no decorrer 
da trama. А 


REPARTO SEN ESTRELAS 


Xa que o principal engado dos 
seus filmes estaba en si mesmo, 
non tiña particular preocupación 
por coida-los seus repartos. O 
caso d,Os dez mandamentos non 

foi menos a pesar dos actores 
escollidos, que foron acadando 
co paso dos anos un indiscutible 
prestixio. 

Charlton Heston, considerado 
de escasos recursos dramáticos, 
potenciaría a súa carreira a 
partir da súa recreación de 
Moisés. Yul Brinner 
confirmaríase no mesmo senso. 
Anne Baxter acadaría o seu 
último grande papel memorable 
como a faraona Nefertari. Algo 
semellante lle pasou a Ivonne de 
Carlo como muller de Moisés. 
Sen embargo, foron os papeis 
secundarios, con actores 
escollidos por De Mille, os que 
lle dan lustre de prestixo á 
película para os cinéfilos. 
Edward G. Robinson, Vincent 
Price, Robert Carradine, Woody 
Strode, son outros dos nomes 
ilustres que equilibran o amplo 
reparto desta superproducción 
representativa dunha época que 
xa non é posible en Hollywood 
pero que permanecerá nas 

antoloxias do cinema nun 
privilexiado posto de honra. 


SINOPSE 


En sabendo que os escravos 
israelitas de Gessen anunciaban a 
nova de que un Salvador naceria 
para poñelos en liberdade, o 
faraón Ramsés I condenou a 
morte a tódolos primoxénitos 
varóns dos hebreos; pero unha 
nai, Jezabed, crendo na profecía 
da súa filla Míriam de que o seu 
fillo recén nado había 
conducir-los hebreos fóra de 
Exipto, colocou o neno nun 
canastro de vimbios e deixouno á 
valga no gran Río Nilo. A rápida 
corrente e maila axuda do poder 
divino guiárono ata os pés da filla 
do faraón, Bitia, princesa de 
Exipto, que ó non ter fillos 
propios colleuno como seu e 
púxolle de nome Moisés, baixo 
xuramento de silencio da súa 
sirventa Memnet. 

Cando Moisés, príncipe de 


Exipto, medrou, o vello faraón 
morreu, е pasou а sucedelo o seu 
fillo Seti. O poderoso e violento 
fillo de Seti, Ramsés II, descobre 
as orixes de Moisés e pode aspirar 
comodamente á sucesión do trono 
e de paso cortexa-la princesa 
Nefertari. Ramsés desterra logo a 
Moisés, que vaga polo deserto 
canso e sedento, ata chegar ó 
pozo de Jetro. 

Agradecido pola súa axuda, viaxa 
con el e coas súas fillas ata o alto 
do monte Sinai, onde acepta 
como esposa a filla maior de 
Jetro, Séfora. Morto Seti, todo o 
poder do imperio de Exipto pasa 
a mans de Ramsés, con Nefertari 
de raíña. Pasados uns anos, Josué 
suplícalle a Moisés que retorne e 
libere a súa xente. Inspirado por 
unha divina aparición, Moisés 
considérase o libertador elixido e, 
xunta seu irmán Aarón, 
preséntase ante Ramsés e 
Nefertari para pedi-la liberación 
dos hebreos. Comeza así un 
terrible conflicto de xigantes. 


Acontecen as pragas bíblicas, ata 
que 6 cabo Ramsés acorda o 
éxodo, pero Moisés non pode 
salva-lo pequeno príncipe de 
Exipto, víctima da última das 
pragas. 

Guiados por miles de voces que 
cantan loas ó Señor, os escravos 
emprenden o camiño do deserto 
baixo o mando de Moisés. 
Nefertari, moi afectada pola 
morte do seu fillo, obriga a 


Ramsés a destruír a Moisés e a súa 
xente, sobre os que bota os 
perigosos carros da infantería real. 
Moisés levanta a súa vara ata o 
ceo e unha barreira de 
monumentais lapas xorde entre os 
fuxidos e os seus perseguidores. 
Despois un fortisimo vento seca as 
augas do Mar Roxo para que 
Moisés poida pasar coa súa xente. 
Alá afogan despois os soldados 
exipcios. 


CECIL B. DE MILLE 


Naceu en Ashfield (Massachussets, U.S.A.) en 1881 e 
morreu en Hollywood (California) en 1959. Primoxénito do 
autor dramatico Henry C. de Mille, estudiou no colexio mi- 
litar de Pennsylvania e na Academia de Arte Dramática, na 
que ingresou despois de ser rexeitado para a guerra do seu 
pais contra Espana. A súa infancia transcorreu en Nova Jer- 
sey ata que se trasladou a cidade dos rafiaceos por mor do 
prestixio que estaba a acadar seu pai. Comezou como actor 
en 1900 no Garden Theatre de Nova York, dirixido por 
Charles e Daniel Frohman e mais por súa nai. Desde 1905 
montou algunhas operetas e escribiu algunhas obras drama- 
ticas. Jesse Lasky contratouno como autor de libretos de 
Opera e cando fundou co seu cufiado Samuel Goldwyn a 
Jesse Lasky Feature Play Co. cun capital de 20.000 dolares, 
de Mille entrou como socio e comezou a traballar como di- 
rector artistico. 

En 1913 fixo a sua primeira pelicula. O ano seguinte 
Lasky conseguiu a fusion da súa firma coa Famous Players, 
de Zukor, e en 1916 xurdiu a Paramount, para a que De 
Mille filmaria tódalas súas peliculas. En 1935 ascendeu a di- 
rector xeral de producción da compañía relevando a Ernst 
Lubisch. Antes, en 1925, De Mille constituiu a Producers 
Distributing Corporation, coa que dirixiu e produciu algun- 
has peliculas. Foi licenciado "ad honorem” en Letras e Artes 
en 1942. Escribiu a súa filmografía, que foi publicada inme- 
diatamente despois da súa morte. 


FILMOGRAFIA 


Etapa muda 


1914: O mestizo. А chamada do Norte. O Virxiniano. 
What“2 his name. The man from home. Rose of the Rancho. 
1915: A moza do dourado oeste. The Warrens of Virginia. The 
Unfraid. The Captive. The wild goose chase. The arab. Chim- 
mie Fadden. Oída entre a lama. 1916: Tentación. The trail of 
the lonesome pine. The heart of Nora Flynn. María Rosa. A 
nena dos soños. 1917: Xoana de Arco. A pedra do demo. 1918: 
The whispering chorus. Old wives for new. We can't have ever- 
ything. Till i come back to you. O prófugo. 1919: Os homes. 
Abnegación. Macho e femia. 1920: ¿Por qué cambiar de mu- 
ller? A forza dun querer. 1921: A froita prohibida. O Señorito 
primavera. O paraíso dun iluso. 1922: Saturday night. 
¡Homicida! 1923: A costela de Adán. Os dez mandamentos. 
1924: Triunfo. Pés de arxila. 1925: A cama de ouro. A pegada 
do pasado. 1926: Os bateleiros do Volga. 1927: Rei de reis. 
1929: A incrédula. Е 


Etapa sonora 


1929: Dinamita. 1930: Madame Satán. 1931: O prófugo. 
1932: O sinal da Cruz. 1933: A mocidade manda. 1934: Four 
frightened people. Cleopatra. 1935: As cruzadas. 1936: Buuf- 
falo Bill. 1938: Corsarios de Florida. 1939: Unión Pacifico. 
1940: Policia montada do Canada. 1942: Piratas do mar Cari- 
be. 1944: Polo val das sombras. 1947: Os inconquistables. 
1949: Sanson e Dalila. 1952: O maior espectaculo do mundo. 
1956: Os dez mandamentos. 


Corenta dias pasaron desque 
Moisés e Josué subiron 6 cumio 
do monte Sinai. Datan, traidor 
da sua xente, perverte e 
corrompe a Moisés, mentres o 
dedo de Deus esculpe un a un os 
Dez Mandamentos. Corenta 
anos debera vaga-lo pobo de 
Israel en castigo pola 
desobediencia, ata a chegada as 
ribeiras do rio Xordán, terra de 
promision. @ 


FICHA TECNICA. 


Fotografia 


Fotografia adicional 


© Cecil B. de Mille 


Cecil B. de Mille 

Henry Wilcoxon 

Aeneas Mackenzie, Jesse 
Lasky Jr., Jack Gariss, 
Fredick M. Frank 

Dr. Willian С. Hayes 
(Museo Metropolitano de 
Nova York): Dr. Labib Ha- 
biche (Departamento de an- 
tiguidades de Luxor, Exip- 
to); Dr. Keith C. Seele, Dr. 
Ralph Marcus, Dr. George 
R. Hughes (Instituto Orien- 
tal da Universidade de Chi- 
cago) e Rabino Rudolph 
Lupo (Librería da Comuni- 
dade xudaica dos Ánxeles). 
Loyal Griggs (A.S.C.) 

J. Peverell Marley (A.S.C.) 
John Warren, Wallace 
Kelly, (A.S.C.) 


Vista Visión. Technicolor 


Asesor para o Technicolor ... 


Dirección artística 


Decorados 
Coreografía 
Maquillaxe 


Efectos fotográficos 


especiais 
Vestuario 

Elmer Bernstein n 


FICHA TÉCNICA 


CHARLTON HESTON 


ANNE BAXTER 


YVONNE DE CARLO 


JOHN DEREK 
NINA FOCH 


JUDITH ANDERSON 
JOHN CARRADINE 

DOUGLAS DUMBRILLE . 
HENRY WILCOXON ......... 
DONALD CURTIS 


H.B. WARNER 


YUL BRINNER ........... 


. Nefertari  — 
_ Séfora 

José 

~- Bila _ 

.. Memnet 

Aaron 

Jannes 

. Pentaur © 
. Mered 


EDWARD G. ROBINSON DEBRA ..... 


RWG. o 


O CINEMA DA TVG 


SOÑOS 
ELÉCTRICOS 


Título orixinal: “Electric dre- 
ams”. Gran Bretaña. 1984. 
Cor. 93 mtos. Comedia. Direc- 
tor: Steve Barron. Intérpretes: 
Lenny Von Dohlen, Virginia 
Madse, Maxwell Caulfield, 
Bud Cort, Don Lellowus, etcé- 
tera. Sinopse: Un mozo quere 
inventar un tipo de ladrillo 
que resista os terremotos, e 
para axudarlle nos estudios 
merca un sofisticado ordena- 
dor, que deseguida provocará 
estrañas situacións Ó namorar- 
se da veciña do piso de arri- 


ba... 


COMENTARIO: Curioso 
filme sobre un ordenador 
que colle vida animada e 
pasa a expresar sentimentos 
por unha moza que vive no 
piso superior. Sobre esta 
idea, Steve Barron, xove re- 
alizador inglés, fixo en 1984 
“Soños eléctricos”, e con ela 
acadou certa sona de crítica 
Ó presentarse con éxito nos 
festivais de cinema fantásti- 
co dé Avoriaz, onde acadou 
о premio concedido polos 
espectadores, eno Imagfic 
madrileño, onde levou os 
galardóns á mellor película 
e ó mellor director. 
Particularmente salien- 
table é a súa resolución vi- 
sual e sonora, a cargo do 
veterano operador Alex 
Thompson e do polémico e 
vangardista compo-sitor 
Giorgio Moroder respecti- 
vamente. A banda sonora 
de Moroder a base-de temas 
pegadizos resoltos con sin- 
tetizadores, acadou ade- 
mais unha considerable 
aceptación entre os segui- 
dores da música-disco. 
Barron fixo unha come- 
dia irónica, crítica e tamén 
realista. A informática con- 
siderada como remedio 
contra tódolos males, apa- 
rece presentada na película 

baixo un verniz de incomu- 
nicación e despersonaliza- 
ción que por forza termina 
influindo nas relacións hu- 
manas. O ordenador do 
filme é tan sofisticado que 
no colmo das súas marabi- 
llas só lle faltaba namorar- 
se... O problema xorde 
cando considera Ó seu pro- 
pietario, un xove investiga- 
dor que traballa no invento 


dun ladrillo resistente Os te- ' 


rremotos, un rival amoroso. 
Comedia levadeira, efi- 
caz, e Ó mesmo tempo na 
liña do cinema xuvenil factu- 
rado a cotío por Hollywood. 
“Soños eléctricos” podería 
pasar perfectamente por un 
filme da factoría Spielberg. 


EMISIÓN: Longametraxe. 
Mércores, 4 de abril ás 22.30 
horas. 


CÍRCULO DE DOUS 


Título orixinal: “Cercle of two”. 
Canadá. 1980. Cor. 104 mtos. 
Director: Jules Dassin. Intérpre- 
tes: Richard Burton, Tatum 
O'Neal, Donan Carvin, Mi- 
chael Wincott, etcétera. Músi- 
ca: Paul Hoffert. Sinopse: Unha 


moza fascinada por un maduro 
e prestixioso artista, non atopa 
a comprensión dos seus pais. 
Pola súa banda o pintor recupe- 
ra a ilusión pola arte superando 
unha serie crise profesional e 
sentimental. 


COMENTARIO: Jules 
Dassin, norteamericano na- 
cido en 1911, tivo que deixa- 
lo seu país en 1950 por mor 
do sinistro tribunal 
McCarthy e a súa “Caza de 
bruxas”. Viviu en Europa, 
onde seguiu traballando no 
cinema e no teatro. Casou 
coa actriz grega e ex- 
ministra de Cultura, Melina 
Mercuri, que participou en 
case tódolos seus filmes eu- 
ropeos. O estilo de Dassin 
está moi condicionado pola 
literatura. Na súa filmogra- 
fía destacan títulos como “A 
cidade espida” (1948) e 
“Noite na cidade” (1950). 


Sen embargo, en 1980, 
fixo unha comedia de co- 
rrecta feitura e tema en con- 
sonancia co xogo dos prota- 
gonistas principais, unha 
prometedora e noviña 
Tatum O’Neal e un veterano 
e de volta de todo, Richard 


Burton, nun dos últimos fil- 
mes da súa dilatada carreira; 
“Círculo de dous”. O guión 
desenrola a xa tópica rela- 
ción sentimental entre duas 
persoas de orixe, condición 
e idade diferentes, que están 
nesa nova situación coa in- 
comprensión social e fami- 
liar xeneralizada. Como era 
de esperar, na ollada de 
Dassin poden apreciarse 
tamén considerables doses 
de profundamento nun tema 
que na súa cámara supera a 
rutina destes casos. Narrati- 
vamente sinxela e técnica- 
mente coidada, “Círculo de 
Deus” amosa tamén a expe- 
riencia do realizador como 
director de actores. 


EMISION: Telecinema. 
Venres, 6 de abril as 22.00 
horas. 


OS ANXOS CAIDOS 


U.S.A. 1957. Branco/negro. 87 
mtos. Drama. Director: Dou- 
glas Sirk. Intérpretes: Rock 
Hudson, Robert Stack, Do- 
rothy Malone, Jack Carson, 
etc. Fotografia: Irving- 
Blassberg. Sinopse: Durante a 


NO MES DE ABRIL 


Depresión norteamericana, un 
xornalista de Nova Orleans in- 
terésase por unha familia de 
aviadores, e en particular pola 


fermosa paracaidista, Laverne. 


COMENTARIO: “Os 
anxos caídos” está conside- 
rada unanimemente unha 
das grandes obras mestras 
de Douglas Sirk, o mellor 
realizador de melodramas 
do cinema norteamericano 
dos anos corenta e cincuen- 
ta. Realizada en 1957, con 
rodaxe de exteriores en San 
Diego (California), está ba- 
seada na obra de Willian 
Faulkner, “Pylon”. Foi qui- 
zais a adaptación deste 
autor máis lograda na pan- 
talla, aínda que o escritor 
non participou na prepara- 
ción do guión. 

Filmada en cinemasco- 
pe, desenrola a historia, lo- 
calizada na Depresión, dun 
xornalista —Rock Hud- 


son— que coñece un grupo 
de aviadores e sente un par- 
ticular afecto pola paracai- 
dista Laverne —Dorothy 


Malone—, unha xenuína 
muller-obxecto. O propio 
Sirk, no famoso libro de en- 
trevistas que lle adicou Jon 
Hallyday, confesaba que 
este filme era un proxecto 
que viña de años atrás: 
“Cando estaba ainda en 
Leipzig escribín un relato 
baseado en PYLON, e ata 
pensei durante certo tempo 
en levalo ó teatro, pero non 
estaba satisfeito con él. Des- 
pois leveino á UFA, pero 
non estaban interesados 
nunha pelicula sobre a avia- 
ción”. Afortunadamente 
podería levala a cabo anos 
máis tarde coa súa chegada 
a Hollywood. Aló chegou 
despois de abandonar en 
1938 o seu país, Alemaña, 
onde estaba considerado o 
director teatral máis presti- 


_ SESIÓNS CONTINUAS ABRIL | 


: De luns a venres ás 15.15 horas : : 


| LUNS, 2 


© Catro desertores. 1969. Esp. Cor. 82 mtos. Acción. Direc: a 
. tor: Pascual Cervera. Actores: Claudia Gravy, Luis Indu Ea 
ulio Pérez Tabernero, Luis Marin... © 


е Libia, n meu amor. 1973. It. Cor 104 mtos. Diruen 
Mauro Bolognini. Actores: Claudia Cardinale, Bruno a 
no, Bekim Fehmiu, Philippe Leroy... = 


MÉRCORES, 4 


o O Rei do xogo, 1965. USA. Cor. 98 mtos. Director: Nor- 
man Jewison. Actores: Steve McQueen, Ann-Margret, Ed- 
ward G. Robinson, Karl Malden, Tuesday Weld, Rip Torn, 
J oan Blondel... 


Os P а. ouro. 1969. It-Al. Cor 89 mtos. > 
tern. Director: Giorgio Capitani. Actores: Van Helfin, Gil- 
bert Roland, George Hilton, Klaus Kinski, Sara Ross... 


VENRES, 6 


; © Un americano en París. 1951. USA. Cor. 100 mtos. Musi- 
cal. Director: Vicent Minnelli. Actores: Gene Kelly, Leslie 
Caron, Oscar Levant, Nina Foch, George Guetavy... 


ФА noite grande de Casanova. 1954. USA. Cor. 82 mtos. Co- 
. media. Director: Norman Z. Mcleod. Actores: Bob Hope, 
Joan Fontaine, Andres Dalton, Basil Rathbone, ee 
a Burr... о 


MARTES, 10 


- © Regreso а Bountiful. 1985. USA. Cor. 102 mtos. Melodra- 
— ma. Director: Peter Masterson. Actores: John Heard, Geral- 
. dine Page, Carlin Glynn, Richard Bradford, Rebecca de 
— 5 Kevin Cooney... | 


MÉRCORES, 11 . 


— @Ser ala ¡Maravilloso!. 1943. . Br/Ne. 80 mtos. Melo- 
. drama. Director: Wolfgang Staudte. Actores: Charlie Rivel, 
_ Clara Tabodi, Karl Schonbock, Kathe _Русквой, Fritz 
o or oe 


RWG... +: 


xioso, e onde recibira 
mesmo unha substanciosa 
oferta do todopoderoso xe- 
rarca nazi, Goebbels, que 
rexeitou. 

“Os anxos caídos” zume- 
ga clasicismo en toda a súa 
integridade. No tratamento 
plástico, no que Sirk foi un 
mestre usando a cor, е na es- 
tructura dramática na que 
non faltan as referencias cri- 
ticas á sociedade que acolle 
as súas tramas. Sirk foi 
tamén un intelectual do ci- 
nema, un director que soubo 
conxuga-la tese europea do 
cinema de autor, sen renun- 
ciar a brindarlle á Universal 
moitos dos seus grandes éxi- 
tos de público como 
“Invitación á vida”, 
“Obsesión”, ou “Escrito no 
vento”. 


EMISIÓN: Cinema de 
tarde. Sábado, 7 de abril ás 
15.30 horas. 


SAINT JOAN 


Titulo orixinal: “Saint Joan”. 
U.S.A. 1957. Director: Otto 
Preminger. Intérpretes: Jean 
Seberg, Richard Widmark, Ri- 
chard Todd, John Gielgud, 
Darren McGawin, etcétera. Si- 
nopse: Xoana de Orleáns, he- 
roina, martir e santa francesa 
do século XV, coñecida histori- 
camente por Xoana de Arco, 
morrería queimada pola Inqui- 
sición baixo as acusacións de 
meiga. O seu proceso foi espec- 


tacular. 


COMENTARIO: Ainda 
que as versións sobre a vida 
de Xoana de Arco son nu- 
merosas na historia do cine- 
ma, -Otto Preminger tomou 
como base para a súa ver- 
sión o drama teatral de Ge- 
orge Bernnard Shaw, cen- 
trado básicamente no 
proceso que a levaría a ser 
queimada na fogueira para 
ser rehabilitada poucos anos 
despois, e máis tarde cano- 
nizada. Producida polo pro- 
pio realizador e realizada en 
escenarios europeos, está re- 
collida en technicolor e for- 
mato cinemascope, para 


darlle mais grandiosidade 6 
espectaculo. O reparto esta 
encabezado pola xove actriz 
francesa Jean Seberg, que 
comezaba no cinema por 
aqueles anos, e que parecia 
moi axeitada para resalta-lo 
carácter  andróxino da 
Xoana de Arco militar que 
gustaba de vestir con roupas 
masculinas. 

“Saint Joan”, inédita co- 
mercialmente nas pantallas 
españolas, é unha das pelicu- 
las menos coñecidas de Otto 
Preminger, vienés nacido en 
1906, que en 1935 viaxa 0$ 
Estados Unidos para come- 
zar unha carreira de éxitos 
sonados pero tamén chea de 
problemas polo seu carácter 
de home difícil e autoritario. 
Os seus enfrentamentos con 
Darryl F. Zanuck e con ou- 
tros dos grandes de Hol- 
lywood, animouno a crea-la 
súa propia productora coa 
que acadaría considerables 
triunfos artísticos e есопо- 
micos con películas como 
“Carmen Jones” (1954), “O 
home do brazo de ouro” 
(1955), “Anatomía dun asasi- 
nato” (1959) e “Tempestade 
sobre Washington” (1962), 
entre outras. O seu último 
filme, unha versión da nove- 
la “O factor humano”, de 
Graham Greene, levouno 
preto da ruína económica. 


EMISIÓN: Longametraxe. 
Mércores 11 de abril ás 22.30 
horas. 


OS DEZ 
MANDAMENTOS 


Título orixinal: “The ten com- 
mandments”. U.S.A. 1956. Cor. 
226 mtos. Histórica. Director: 
Cecil B. de Mille. Intérpretes: 
Charlton Heston, Anne Baxter, 
Yul Brinner, Yvonne de Carlo, 
John Derek, etcétera. Música: 
Elmer Bernstein. Fotografía: 
Loyal Griggs. Sinopse: Suntuo- 
sa e espectacular recreación de 
varias secuencias do Antigo 


Testamento. 


COMENTARIO: Un dos 
grandes exemplos de super- 


producción histórica das 
producidas por Hollywood 
foi a segunda versión d'Os 
dez mandamentos, realizada 
polo mítico director Cecil B. 
de Mille en 1956 sobre outra 
do mesmo tema e titulo que 
fixera en 1923. Millonaria 
en presuposto e recadacións, 
a pelicula quedou como a 
obra que pechou a filmogra- 
fía deste ultraconservador, 
que dirixía cinema coma 
quén gobernaba un exército 
e que deixou para a historia 
do Cinema algunhas pelicu- 
las inesquecibles. 

Nas antoloxías dos efec- 
tos especiais, “Os dez man- 
damentos” sempre será lem- 
brada pola secuencia das 
augas do Mar Roxo abrín- 
dose ó paso dos israelitas e 
pechándose para afoga-lo 
exército do faraón. Outras 
secuencias de particular es- 
pectacularidade foron as da 
silveira ardendo, o pedrisco 
que caía dun ceo despexado, 
o descenso do Anxo da 


Morte, e a erección do gran 
obelisco. O seu responsable 
foi John P. Fulton. Como 
anécdota pode sinalarse que 
algúns planos se filmaron no 
propio Mar Roxo e houbo 
que construir nos Estudios 
da Paramount e da RKO un 
xigantesco depósito no que 
se empregaron 850 metros 
cúbicos de formigón, do que 


jan caer en só dez minutos 
1.636.560 litros de auga... 
Así era o estilo colosalista de 
De Mille. 

Ese esforzo foi recoñeci- 
do pola Academia de Hol- 
lywood cun merecido Oscar 
Ós efectos especiais, aínda 
que se lle negaron os outros 
seis para os que estivo pro- 
posto. O reparto está cheo 
de estrelas e encabézao 
Charlton Heston no seu pri- 
meiro papel épico-histórico, 
a quen acompañan Anne 
Baxter, Yul Brinner, Yvon- 
ne de Carlo, John Derek, 
Woody Strode, e un longo 
etcétera que axudan a con- 
firma-lo seu valor de pelícu- 
la inolvidable, ben represen- 
tativa dun estilo que 
Hollywood xamais quixo 
abandonar. A espectaculari- 
dade d'Os dez mandamentos 
continúa enteira. 


EMISIÓN: Telecinema. 
Venres 13 de abril ás 22.00 
horas. 


AS DOCE PROBAS 
DE ASTERIX 


Título orixinal: “Les douze tra- 
vaux d'Asterix”. Francia. Argu- 
mento, guión e dirección: René 
Gescinny e Albert Uderzo. 
Longametraxe de debuxos ani- 
mados.Cor. 


COMENTARIO: O famoso 
personaxe creado pola 


pluma de René Goscinny e 
debuxado por Albert Uder- 
zo, levouno Ó cinema por 
primeira vez a productora 
belga Belvisión en 1968 para 
“Asterix, o gladiador”, ó que 
seguiría un ano despois 
“Asterix e Cleopatra”, ám- 
balas dúas coa supervisión 
directa e o traballo persoal 
dos seus autores. Esa liña de 
longametraxes interrompe- 
ríase durante algún tempo 
ata “As doce probas de Aste- 

”, estreada en España еп 
1977 e na que Goscinny e 
Uderzo se poñían á fronte 
novamente baixo produc- 
ción da propia editorial 
francesa Dargaud. Neste 
filme recollían tiras publica- 
das previamente en álbum. 

Posteriormente, nos 
anos oitenta, a editorial 
Dargaud en consorcio coa 
prestixiosa productora de ci- 
nema e televisión do seu 
país, Gaumont, poñían en 
circulación novas entregas 
do personaxe animado con 
“Asterix e a sorpresa do 
César” e “Asterix en Breta- 

a”, ámbalas dúas en 1985 e 
1986, é puntualmente estrea- 
das nas pantallas comerciais 
españolas. 

Aínda sen acada-la per- 
fección técnica da veterana 
factoria do debuxo anima- 
do, a mítica Walt Disney, 
sen embargo as aventuras de 
Asterix acadaron sempre un 
apoio incondicional entre os 
millóns de lectores da popu- 
lar creación europea de 
Goscinny e Uderzo, o xenial 
debuxante morto a media- 
dos da pasada década. 
EMISIÓN: Cinema de 
tarde. Sábado, 14 de abril ás 
15.30 horas. 


O MUNDO DO 
OESTE 


Título orixinal: “Westworld”. 
U.S.A. 1973. Cor. 87 mtos. 
Western. Director: Michael 
Crichton. Intérpretes: Yul Bri- 
ner, Richard Benjamin, James 
Brolin, Victoria Shaw, etcétera. 
Sinopse: Unha organización tu- 
rística ofrece por tres mil dóla- 


res a ocasión de vivir tres épo- 
cas distintas da historia e libe- 
ra-los traumas e medos, poñen- 
do para eso uns robots 
autómatas programados para 
facer de victimas... 


COMENTARIO: Co paso 
dos anos “O mundo do 
Oeste” está a renova-lo seu 
prestixio entre os seguidores 
do cinema fantástico e de 
ficción científica. Foi reali- 
zada en 1973 por Michael 
Crihton, un director nacido 
en Chicago en 1942 que co- 
menzaba con ela a súa ca- 
rreira cinematográfica, ade- 
máis de ser un 
experimentado escritor de 
relatos policiacos co pseudó- 
nimo de John Lange, e de 
ficción científica cos de Mi- 
chael Douglas e Jeffrey 
Hudson. Algunhas das súas 
novelas tamén foron levadas 
Ó cinema en varias ocasións. 
Na súa filmografía como 
autor destacan “Coma” 
(1977), e “Ollada mortal” 
(1981), entre outras. 

“O mundo do Oeste” sor- 
prende pola orixinalidade 
do seu tema. Unha organi- 
zación turística anuncia a 
posibilidade de liberarse dos 
medos e traumas persoais a 
través da violencia e por 
tres mil dólares de custo. 
Ofrecen a ocasión de visitar 
tres épocas diferentes da 
historia e usa-la violencia 
contra uns robots progra- 
mados para ser víctimas. O 
problema xorde cando un 
dos robots non responde 6 
programa previsto e convér- 
tese dese xeito nunha peri- 
gosa arma mortal. 

É tamén o último gran 
papel de Yul Briner, o polé- 
mico calvo docinema de quen 
chegaron a afirmar malicio- 
samente que o seu papel na 
película de Crihton foi o me- 
llor da súa carreira xa que só 
tiña unha frase de diálogo. 
Anécdotas á parte, a trama 
amósase case vinte anos des- 
pois chea de actualidade. A 
idea de situar individuos da 
sociedade actual con réplicas 
de extraordinarios poderes e 


habilidades para poder expe- 
rimentar neles as emocións 
que desexen é un dos valores 
d'O mundo do Oeste, á marxe 
do seu interese como filme de 
xénero. 


EMISIÓN: Longametraxe. 
Mércores 18 de abril ás 
22.30 horas. 


borado en Hollywood. A 
súa filmografía amosa clara- 
mente esa influencia, sobre 
todo no xeito de narrar e na 
planificación. Chegouse a 
dicir que é o realizador fran- 
cés máis norteamericano da 
súa xeración. Na filmografía 
deTavernier destacan títulos 
como “O reloxeiro de Saint- 


POR UN PUÑADO 
DE DÓLARES 


Título orixinal: “Per un pugno di 
dollari”. Italia. 1964. Cor. 96 
mtos. Western. Director: Sergio 
Leone. Intérpretes: Clint Eas- 
twood, Marianne Koch, Gian 
Maria Volonté, José Calvo, et- 
cétera. Sinopse: Un silencioso 
pero eficaz pistoleiro, ofrece os 


a 


ROUND MIDNIGHT 


Título orixinal: “Round mid- 
night”. Francia-U.S.A. 1986. 
Cor. Music-jazz. Director: Ber- 
trand Tavernier. Intérpretes: 
Dexter Gordon, Francois Clu- 
zet, Gabriele Haker, Lonette 
McKee, etcétera. Fotografia: 
Bruno de Keyzer. Guión: Ray- 
fiel Tarvenier. Sinopse: Un vello 
saxofonista norteamericano, 
enfermo por mor do alcohol, 
viaxa a París para dar varios 
recitais nun clube de jazz. Alí 
fai amizade cun mozo admira- 
dor seu, e desa amizade xurdirá 
a revitalización espiritual do 


veterano artista. 


COMENTARIO: "Round 
midnight” foi un dos mello- 
res filmes europeos da déca- 
da pasada. Realizado por 
Bertrand Tavernier en 1986, 
é tamén un canto de admira- 
ción á cultura norteamerica- 
na e concretamente a un dos 
seus máximos espoñentes, a 
música de jazz. Tavernier, 
nacido en 1941, xornalista e 
crítico cinematográfico en 
“Positif” e “Cahiers du Ci- 
nema”, é un declarado de- 
fensor do cinema clásico ela- 


м Лк. 


Раш” (1973), “О xuiz ео 
asasino” (1975), е “А morte 
еп directo” (1979). 

Рага “Round midnight”, 
logrou convence-lo gran sa- 
xofonista Dexter Gordon de 
interpreta-lo vello músico de 
jazz, enfermo polo alcohol, e 
que viaxa a París para unha 
serie de actuacións nun 
clube. Na capital parisina 
coñecerá un xove admirador 
que lle axudará a recupera-la 
gana de vivir. O realismo 
aparece reforzado polas se- 
mellanzas que entre realida- 
de e ficción se dan na persoa 
do propio Gordon. A coida- 
da banda sonora a cargo de 
Herbie Hancock recibíu un 
merecido Oscar. Outro valor 
salientable é o da recreación 
dos ambientes e o da foto- 
grafía panorámica de Bruno 
de Keyzer. No eido anecdó- 
tico hai que sinala-la presen- 
cia no reparto e nunha curta 


aparición do realizador 
Martin Scorsese. 
EMISIÓN: Telecinema. 


Venres 20 de abril ás 22.00 
horas. 


seus servicios a dúas bandas ri- 
vais, coa finalidade de enfronta- 


laseposteriormente eliminalas. 


COMENTARIO: Despois 
de velo filme do gran mes- 
tre xaponés, “Yojimbo”.,, 
Sergio Leone escribiu en 


tres semanas, axudado por 
Duccio Tessari e Victor A. 
Catena, un guión que seguía 
puntualmente o argumento 
daquel filme, pero que tras- 
ladaba a acción á fronteira 
entre México e os Estados 
Unidos nos tempos do sal- 
vaxe Oeste. Sería “Por un 
puñado de dólares”, filmado 
durante sete semanas por 
terras españolas de Almería 
e Colmenar en 1964, coa 
que comezaba a súa famosa 
triloxía sobre o “spaguetti- 
western”. Sen embargo 
Leone non debía confiar no 
que logo sería un éxito mul- 
timillonario incluso nos Es- 
tados Unidos, xa que fil- 
mou orixinalmente a 
película co alcume Bob Ro- 
bertson. Para o papel prota- 
gonista tentou os servicios 
de coñecidos actores nortea- 
mericanos, pero ante a ne- 
gativa dos “consultados, 
Leone recorreu a un actor 
moi pouco coñecido pero 
que estaba a ter un conside- 
rable éxito na serie 
“Rawhide”: Clint Eastwo- 
od. Cobraría polo seu tra- 
ballo 15.000 dólares dos 
200.000 presupuestados 
para a totalidade da rodaxe. 

O éxito acadado polo 


filme xa é coñecido por 
todos. Tanto foi así que Ku- 
rosawa е O seu colaborador 
Kikushime, ollaron o filme e 
atoparon motivos suficentes 
para estabrecer unha denun- 
cia por plaxio. Deste xeito 


acadaron os dereitos da súa 


distribución en Xapón, For- 
mosa e Corea do Sur, e 
mailo 15% das recadacións 
en todo o mundo. 
Clint Eastwood interpre- 
ta a un silencioso pero eficaz 
pistoleiro que acode á un 
lugar da fronteira entre Mé- 
xico e os Estados Unidos 
para enfrontar duas perigo- 
sas bandas e posteriormente 
elimina-los sobreviventes. O 
uso da fotografía e do plano 
por Leone e o exemplar de- 
seño do protagonista princi- 
pal son méritos engadidos a 
unha sinxela película que 
sen embargo co paso dos 
anos revolucionaría o wes- 
tern e quedaría como exem- 
plo de cinema moderno. 


ABSOLUTE 
BEGINNERS 


Título orixinal: “Absolute be- 
ginners”. Gran Bretaña. 1985. 

Cor. 103 mtos. Musical. Direc- 
tor: Julien Temple. Intérpretes: 
Eddie O’Connell, Patsy Kensit, 
David Bowie, James Fox, Ray 
Davis, Egge Ferret, Anita Mo 


rris, etcétera. Música: David 
Bowie, Ray Davies, Gil 
Evans... Sinopse: Londres, 1958. 
Nos barrios do Soho e de Na- 
poli a violencia e as loitas entre 
as bandas rivais dos “mods” e 
os "trads" estan á orde do dia, 
pero tamén irrompen os racis- 
tas “teddy boys”... Neste am- 
biente desenrolase unha curiosa 
historia de amor. 


COMENTARIO: Cando a 
súa estrea en España co titulo 
de “Principiantes”, a crítica 
non soubo como catalogala 
aínda que todos coincidían en 
darlle o carácter dun video- 
clip de longa duración. Reali- 
zado en 1985 por Julien Tem- 
ple, un director especialista 
en traballos televisivos e en 
formato vídeo, sobre todo 
para grupos musicais e can- 
tantes de moda, “Absolute be- 
ginners” pode ser calificado 
sen medo a erro como o estilo 
de cinema musical dos anos 
oitenta. 

Ambientado en Londres 
no ano 1958, a trama céntra- 
se nas loitas entre as pandas 
rivais dos “mods” e os 


“trads” e tamén na dos 
“teddy boys”, nos barrios 


do Soho e do Napoli. Nese 
contexto desenrólanse varias 
situacións resoltas por Tem- 
ple cunha música e unha co- 
reografía moi particular e 
certamente extraída do vide- 
oclip. 

A presencia de David 
Bowie no reparto, ainda que 
breve, reforza o atractivo da 


MARTES, 24 


ФА queimarroupa. 1967. USA. Cor. 90 mtos. Director: 
John Boorman. Actores: Lee Marvin, Angie Dickinson, Ke- 
enan Wynn, Carroll O'Connor, Lloyd Bochner, Michael 
Strong... 


MERCORES, 25 


@ Amigos meus. 1975. It. Cor. 103 mtos. Comedia. Director: 
Mario Monicelli. Actores: Ugo Tognazzi, Gastone Mos- 
chin, Philippe Noiret, Olga Karlatos, Silvia Dionisio... 


XOVES, 26 


O Duelo na alta serra. 1962. USA. Cor. 89 mtos. Oeste. Di- 
rector: Sam Peckinpah. Actores: Randolph Scott, Mariette 
Hartley, Ron Starr, Edgar Buchanan, James Drury... 


VENRES, 27 


@Ter e non ter. 1944. USA. Br/Ne. 100 mtos. Director: Ho- 
ward Hawks. Actores: Humphrey Bogart, Lauren Bacall, 
Walter Brennan, Hoagy Carmichael, Dolores Moran, Dan 
Seymour... 


LUNS, 36 


@A muller das dias caras. 1942. USA. Br/Ne. 89 mtos. Co- 
media. Director: George Cukor. Actores: Melvyn Douglas, 
Greta Garbo, Constance Bennett, Roland Young, Robert 
Sterling, Ruth Gordon... 


película, filmada en decora- 
dos de interiores, con parti- 
culares efectos visuais de luz 
e son. A banda sonora leva 
temas de Bowie, Davies, 
Evans, Weller, e otros músi- 
cos. No relativo 0 vestiario, 
peiteados e ambentes, hai un 
claro intento personalizador 
de Temple reinterpretando 
todo nun senso preto da liña 
“hortera” pero ó mesmo 
tempo sofisticada. 


EMISIÓN: Longametraxe. 
Mércores 25 de abril ás 
22.30 horas. 


RT OW OTT 
BLOW OUT 


Titulo orixinal: “Blow out”. 
U.S.A. 1981. Cor. 107 mtos. 
Suspense. Director: Brian de 
Palma. Intérpretes: John Tra- 
volta, Nancy Allen, John Lith- 
gow, Dennis Franz, John 
Aquino, etcétera. Fotografía: 
Vilmos Szigmond. Música: 
Pino Donaggio. Sinopse: Un 
técnico mesturador de sons re- 
xistra casualmente o impacto 
dun accidente automobilistico 
no que viaxaba un candidato 
presidencial acompañado 
dunha muller que non era a súa 
dona. 


COMENTARIO: Brian de 
Palma estaba en horas bai- 
xas cando filmou en 1982 o 
thriller de suspense, “Blow 
out”, co que sorprendeu á 
crítica internacional polos 
sinais de recuperación que 
amosaba. Nacido en 1940, 
con estudios de Física pero 
metido logo a realizador, 
chegou á pantalla grande en 
1967 co filme “The wedding 
party”, comercialmente iné- 
dito en España como moitas 
das súas obras dos primeiros 
anos. Sen embargo con 
“Irmáns” (1973), “A pantas- 
ma do paraiso” (1974), e 
“Carrie” (1976), salientou 
como un dos novos realiza- 
dores máis interesantes da 
súa xeración. 

A súa admiración por 
Hitchcock levouno a come- 
ter en numerosas ocasións 
efectismos esaxerados e gra- 
tuítos que afectaron a ou- 


є PING. 


tros dos seus filmes: “Os in- 
tocables de Elliot Ness” 
(1988), e máis recentemente 
“Corazóns de ferro” 
(1990), volven a situalo no- 
vamente entre os mellores 
do actual cinema norteame- 
ricano. 

En “Blow ext”, con foto- 
grafía de Vilmos Zsigmond e 


música do seu habitual cola- 
borador, o compositor Pino 
Donaggio, recrea a historia 
dun técnico de son que ca- 
sualmente rexistra un acci- 
dente automobilistico no 
que viaxaba un candidato 
presidencial acompañado 
dunha muller que non era a 
súa dona. Este incidente 
provocará unha corrente de 
suspense na que De Palma 
deixa as mans ceibes para 
orquestar tódolos efectismos 
do seu cinema. A presencia 
de John Travolta, nun 
tempo no que estaba no 
cumio da fama e moi identi- 
ficado con papeis de macho 
“hortera” contra do espera- 
do non estorba o resultado 
final do filme, aceptable por 
suxestivo. Nancy Allen com- 
parte o rol principal. 


EMISIÓN: Telecinema. 
Venres 27 de abril ás 22.00 
horas. 


Titulo orixinal: “The beastmas- 
ter”. U.S.A. 1981. Director: 
Don Coscarelli. Intérpretes: 
Marc Singer, Taya Roberts, 
Rip Torn, John Amos, etcéte- 
ra. Sinopse: O fillo do monarca 
Dar, corre perigo de morte 
ainda antes de nacer pola in- 
fluencia do feiticeiro Max, ene- 


mistado co rei. Ainda que pare- 
ce ter conseguido o seu 
obxectivo, un labrego agacha o 
neno ata que se fai mozo. Ten 
un estraño poder sobre os ani- 
mais... 


COMENTARIO: En plena 
febre da fantasia-heroica no 
cinema provocada polo 
éxito acadado polo filme 
“Conan”, dirixido por John 
Millius en 1982, chegou ás 
carteleiras unha importante 
cantidade de subproductos e 
derivados que só en moi 
contadas ocasións acadaron 
algunha trascendencia entre 
a crítica. “O señor das bes- 
tas” foi unha delas. Foi rea- 
lizada tamén en 1981 por 
Don Coscarelli, un xove rea- 
lizador que acadara certa 
sona como responsable dun 
sinxelo pero imaxinativo 
filme de terror, “Phan- 
tasma” (1979). 

Sobre unha trama discu- 


tible pola súa falta de rigor 
mitoloxico, pero argumen- 
talmente eficaz para o bo 
desenrolo do filme, Coscare- 
lli serve un producto tecnica- 
mente novidoso e plastica- 
mente imaxinativo. O uso 
dunha cámara especial diri- 
xida por computadora en la- 
boratorio e toda a parafer- 


deste 


nalia 
subxénero —pirámides, ul- 
tratumba, mostros repelen- 
tes, poderes e feitizos máxi- 


iconográfica 


cos, entre eles—, son 
elementos traballados polo 
autor nesta pelicula sobre un 
ser de estraños poderes 
sobre as bestas, de orixe real 
pero que foi salvado por un 
labrego dunha morte segura . 
a mans do feiticeiro Max, in- 
imigo do seu pai, o monarca 
Dar. 

Na notable factura visual 
do filme inflúe particular- 
mente a fotografía de John 
Alcott, frecuente colabora- 
dor de Stanley Kubrick, do 
mesmo xeito que a música 
épica e fantasiosa de Lee Ho- 
dridge. Está interpretada por 
Marc Singer, Tanya Roberts, 
John Amore Rip Torn. 


EMISIÓN: Cinema de tarde. 
Sábado 28 de abril ás 15.30 
horas. 


